Bawang Nore

**Bawang Nore **toi ko' **Baang Nore** ( ) nopo nga iso bawang tapangkal (miampai do Bawang Suir om Bawang Barrow) id Kabaatan Kosilahon do Wilayah id Ireland. Bawang di soninaru 140 kilometer (87 watu) diti nopo nga momoluyung lobi kuang 2,530 kilometer persegi (977 bt sq) do Leinster om Munster, i kahangkum no soboogian mantad tolu watas (Tipperary, Laois, Kilkenny). Miampai do Bawang Suir om Bawang Barrow, bawang diti nopo nga iso bawang konstituen tinimungan i roitan sabaagi do *[[Three Sisters]]*.

Tumimpuun id Nulu Devil's Bit, watas Tipperary, lumuyung o bawang diti kumaa ponong kabaatan kosilahon, om miruba miampai Bawang Barrow id Ringwood, om sunsuyun koritapui Barrow id Drumdowney, watas Kilkenny, i kipiolungan kumaa Rahat Celtic id Tuundorongon Kapal Rahat Waterford, Waterford.

Kadar koluyungon purata naaga ninaru Bawang Nore nopo nga 42.9 meter padu sesaat (m3/s). Bawang diti nopo nga ponokowalai montok iso populasi i oilaan po poimpasi montok kakahut kibutia waig bawang Nore i oruhai no opunso, om kogumuan do ninaru nopo nga pinatayad sabaagi Kinoyonon Ponondulian Poinsuai-suai.

## Ngaran
Nore nopo nga boros Inggilis mantad ngaran Ireland Laid, An Eoir; ngaran do Irish nokoburu nopo nga *An Fheoir*. Mantad dii, notumbayaan do ngaran dii nopo, miampai etimologi, nopo nga naanu mantad  Ireland Laid: "bank otomou toi ko' tindal." Feora Ireland nokoburu nopo nga kirati do "piras otomou, disan toi ko' kotogisan rahat, torobong toi ko' bawang". Kokomoi do "An Fheoir, the Nore (g. -e, al. An Eoir); al. Feor, cf. feora", Komoiboros Dinneen (1927) nokoboros: "Feoir g. -e, om Feorach, f. piolitan, disan, tisan."

*Martyrology of Oengus the Culdee* (Félire Óengusso Céli Dé), pinotorbit piipiro timpu sobolum toun 824, minamarait do bawang: re taeb Eoire uarglaine "Eoire i osogit kopio." Sukuon mantad Middle Irish, mantad sobolum po do 1420, sumuku kumaa *Fiond-chlár fairsing na Feoire* "rinata Feoir i alaab kopio".

## Wayaan

Nokoimbulai o Nore id ponong kosilahon Nulu Devil's Bit id kakadayan do Borrisnoe, Watas Tipperary. Lumuyung iti kumaa kabaatan kosilahon kumaa id Watas Laois om Watas Kilkenny sobolum kopiamung do Bawang Barrow id koibutan do New Ross miinsomok do Sunsuyon Barrow. Kawaya o bawang diti id somok do Durrow, Watas Laois om kawaya nogi id Ballyragget, kakadayan Kilkenny om kumaa nogi id kampung Bennettsbridge om Thomastown. Lobi osodu kumaa ponong kabaatan, mombontuk iti do dolungan bawang kibontuk V di olumis kopio, lobi-lobi po id somok do kokompungan Inistioge, rontob pasang surut. Bawang tokoro apangkal id Nore nopo nga kohompit no Dinan, Breagagh id Kakadayan Kilkenny, Bawang King, Little Arrigle om Black Water.

Katayadan do kinoyonon poingompus do bawang:

* Nulu Devil's Bit (kotimpuunon)
* Castletown
* Durrow, County Laois (somok)
* Ballyragget
* Kilkenny
* Bennettsbridge
* Thomastown
* Inistioge

Katayadan do bawang tokoro:

* Bawang Erkina
* Bawang Dinan (Dinin, Deen)
* White Horse (Bawang Mountrath)
* Breagagh
* Bawang King
* Little Arrigle
* Black Water

## Geologi om morfologi
Koimbulai o Nore id sakai do duwou do watu togis nga kasahawon dii nopo nga au alaid om kosimban no sumiliu watu kapur om poingkakal kumaa id rahat. Kinoyonon labus kakadayan nopo nga iso pomutanaman mirolot, miampai okuri pomoroduan, okuri o padang sakot om susu om piipiro raha pinoopi. Bawang diti nopo nga haro piipiro kinoyonon di otidong nga koluhoi o koluyungon gama ogumu o pangantob (*weirs*) di winonsoi om otopot kanto do luncuran oribau nopo nga kowoowoyoon do pra-dominan.

## Sajara

Id toun-toun sobolum Noingkat, ogumu o industri kikuasa waig id dolungan Nore, lobi-lobi po id poingompus do hopod watu (16 km) id pialatan do Kakadayan Kilkenny om Thomastown, kohompit no kilang bir, kilang hulu, kilang papan, kalaja marmar, panahasan om kilang bijirin . Flaks om linen nopo nga poosilon id koibutan do Kakadayan Kilkenny no.

## Rekreasi
Kalab ponginsadaan Kilkenny nopo nga haro hak monginsada di alaab kopio id Bawang Nore om bawang tongokoro dau, Bawang Dinan. Otutunan kopio miampai do magagapon, kisuang o bawang diti miampai sada trout sokulat om salmon. &#x5B;**&#x5D;

Piipiro pangantob poingompus do bawang nopo nga haro kualiti di osonong montok mamain bot. Anaru o bawang diti om kogumuan nopo nga apatau om nangawansayan do pangantob id kogumuan do kokompungan di otoliban.

Ponginsadaan salmon id Bawang Nore nopo nga nakasou maamaso di toun 2005 om 2006 gama do skim ponguhupan luyud id kakadayan Kilkenny i pinoindalan do Pejabat Kerja Raya. Id koimpuunon nopo nga lobi kuang €13.1 riong, skim di nopo nga pinaatod miampai kos kolobi do €48 riong  om aiso pas sada di kosudong. Pogintangan diti nopo nga pinotopot kawagu miampai porbolanjaan nokoruhang om salmon nopo nga kaanu nodi tumakad do bawang kumaa id sarayo do kakadayan Kilkenny.

## Intangai nogi

* Bawang id Ireland
* Three Sisters
** Bawang Suir
** Bawang Barrow

## Sukuon
### Nuut gakod

## Pambasaan potilombus
 
*  
* 
* 
* 
*
* 
*Ó Drisceoil, Cóilín (2011), ''River Nore Kilkenny Heritage Audit report vol.1 phase 1'' 

## Noputan labus

* 
* 
* 
* Song: [Shore"](https://imslp.org/wiki/Floraline_Shore_(Webster%2C_Joseph_Philbrick)	"Floraline) on IMSLP